Document ID: 32006D0316

ΑΠΌΦΑΣΗ ΤΗΣ ΕΠΙΤΡΟΠΉΣ
της 28ης Απριλίου 2006
για την κατανομή στο Ηνωμένο Βασίλειο, τη Δανία και τη Γερμανία ημερών παρουσίας σε μια περιοχή σύμφωνα με το στοιχείο 8.1.η) του παραρτήματος ΙΙΑ του κανονισμού (ΕΚ) αριθ. 51/2006 του Συμβουλίου
[κοινοποιηθείσα υπό τον αριθμό Ε(2006) 1714]
(Τα κείμενα στην αγγλική, δανική και γερμανική γλώσσα είναι τα μόνα αυθεντικά)
(2006/316/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 51/2006 του Συμβουλίου, της 22ας Δεκεμβρίου 2005, περί καθορισμού, για το 2006, για ορισμένα αποθέματα ιχθύων και ομάδες αποθεμάτων ιχθύων, των αλιευτικών δυνατοτήτων και των συναφών όρων στα κοινοτικά ύδατα και, για τα κοινοτικά σκάφη, σε άλλα ύδατα όπου απαιτούνται περιορισμοί αλιευμάτων (1), και ιδίως το στοιχείο 8.1.η) του παραρτήματος ΙΙΑ.
Εκτιμώντας τα ακόλουθα:
(1)
Στο στοιχείο 8.1.η) του παραρτήματος ΙΙΑ του κανονισμού (ΕΚ) αριθ. 51/2006 προβλέπεται ειδικός όρος βάσει του οποίου καλούνται τα κράτη μέλη να αναπτύξουν συστήματα αυτόματων αναστολών των αλιευτικών αδειών σε περίπτωση παραβάσεων.
(2)
Βάσει αιτήσεων των κρατών μελών, η εφαρμογή του ειδικού αυτού όρου καθιστά δυνατή την κατανομή, από την 1η Φεβρουαρίου 2006 έως τις 31 Ιανουαρίου 2007, ενός συγκεκριμένου αριθμού ημερών παρουσίας σε μια περιοχή σε κοινοτικά αλιευτικά σκάφη που φέρουν επ’ αυτών τράτες, δανέζικες τράτες και παρόμοια αλιευτικά εργαλεία, εκτός από δοκότρατες, με μέγεθος ματιών ίσο ή μεγαλύτερο των 120 mm, σύμφωνα με το στοιχείο 4.α.v. του παραρτήματος IIA.
(3)
Το Ηνωμένο Βασίλειο, η Δανία και η Γερμανία υπέβαλαν αίτηση και έδωσαν πληροφορίες σχετικά με σύστημα αυτόματων αναστολών των αλιευτικών αδειών όσον αφορά παραβάσεις αλιευτικών σκαφών που φέρουν επ’ αυτών τέτοιου είδους αλιευτικά εργαλεία.
(4)
Ενόψει των πληροφοριών που υποβλήθηκαν, θα πρέπει να επιτραπεί στο Ηνωμένο Βασίλειο, τη Δανία και τη Γερμανία η κατανομή ημερών παρουσίας σε μια περιοχή βάσει του ειδικού όρου που προβλέπεται στο στοιχείο 8.1.η), για αλιευτικά σκάφη που φέρουν επ’ αυτών εργαλεία που αναφέρονται στο στοιχείο 4.α.v του παραρτήματος IIA του κανονισμού (ΕΚ) αριθ. 51/2006,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Έχοντας υπόψη τα στοιχεία 4.α.v και 8.1.η) του παραρτήματος ΙΙΑ του κανονισμού (ΕΚ) αριθ. 51/2006, σκάφη που φέρουν τη σημαία του Ηνωμένου Βασιλείου, της Δανίας και της Γερμανίας και φέρουν επ’ αυτών, τράτες, δανέζικες τράτες και παρόμοια εργαλεία, εκτός από δοκότρατες, μεγέθους ματιών ίσου ή μεγαλύτερου των 120 mm, έχουν δικαίωμα κατανομής ημερών που ορίζονται στο στοιχείο 8.1.η) και στην αντίστοιχη γραμμή του πίνακα Ι στοιχείο 13 του παραρτήματος ΙΙΑ.
Άρθρο 2
Σκάφη στα οποία είχε κατανεμηθεί αριθμός ημερών σύμφωνα με το άρθρο 1 δεν μπορούν να μεταφέρουν τις ημέρες αυτές σε οποιοδήποτε άλλο σκάφος, εκτός εάν:
α)
το σκάφος, το οποίο δέχεται τις ημέρες αυτές, χρησιμοποιεί πάντοτε αλιευτικά εργαλεία μεγέθους ματιών μεγαλύτερου των 120 mm·
β)
πληρούνται οι όροι που προβλέπονται στα στοιχεία 14 και 15 του παραρτήματος ΙΙΑ του κανονισμού (ΕΚ) αριθ. 51/2006.
Άρθρο 3
Η παρούσα απόφαση απευθύνεται στο Ηνωμένο Βασίλειο της Μεγάλης Βρετανίας και της Βορείου Ιρλανδίας, το Βασίλειο της Δανίας και την Ομοσπονδιακή Δημοκρατία της Γερμανίας.
Βρυξέλλες, 28 Απριλίου 2006.

Labels: 18
6